ועדת העבודה והרווחה, כנסת 25, פרוטוקול מספר 39, 2023-05-11 00:00

ישראל אייכלר: אנחנו פותחים את הדיון

ישראל אייכלר:  על סדר היום סעיפים 16(1), (3) ו-(4), 17 ו-20(ד) ו-(ה), סכום שאינו מובא בחשבון כהכנסה להבטחת הכנסה ותשלום מזונות עבור הורה עצמאי

ישראל אייכלר:  הסעיף הזה, אנחנו נשמע את הפירוט שלו

ישראל אייכלר:  אני רק רוצה לומר לפני זה לחברי הכנסת באופוזיציה ובקואליציה, שאנחנו רצינו שגם זוגות יזכו לדברים האלה ולא רק הורה עצמאי

ישראל אייכלר:  בסיכום עם האוצר אנחנו נשאיר את החוק הזה להורה עצמאי, אבל הם יקבלו גם בסעיף מענק העבודה שנקרא מס הכנסה שלילי כפי שיוצג בשבועות הקרובים, שמשרד האוצר יביא

ישראל אייכלר:  תיכף נשמע את נציג משרד האוצר שיפרט את זה

ישראל אייכלר:  במקום שהם יקבלו בסעיף הזה, הם יקבלו בסעיף מס הכנסה שלילי, שלא יקזזו להם ממענק העבודה

ישראל אייכלר:  בנוסף, אנחנו מנתקים בסעיף זה את הקיזוז של מענק העבודה, והחל מאחרי התקציב יוכלו כולם לקבל את הדיסריגרד וגם את התוספת של תקציב מענק העבודה בלי לקזזו

ישראל אייכלר:  כדי שאני והצופים יבינו על מה מדובר בדיוק, אנחנו נשמע תיכף את אנשי האוצר

ישראל אייכלר:  קודם כל היועצת המשפטית תקריא את הסעיף

עדה מימון: אני רק מזכירה, היה לנו כבר דיון בסעיפים האלה ואנחנו עכשיו נקרא אותם ונציג את ההסכמות ואת השינויים

עדה מימון:       תיקון חוק הבטחת הכנסה				16

עדה מימון:  בחוק הבטחת, התשמ"א-1980 (בפרק זה – חוק הבטחת 					הכנסה) –  					 

עדה מימון: לעניין חלק ההכנסה מתגמול וכן מהמקורות המפורטים בסעיפים 2(1) ו-(2) לפקודה (בפסקה זו – הכנסה מתגמול ומעבודה) עד ל-33

עדה מימון: 81% מהשכר הממוצע – סכום השווה ל-75% מההכנסה מתגמול ומעבודה לאחר שנוכה ממנה הסכום האמור בפסקה (1);     

עדה מימון: בסעיף 12א(א) בפסקה (2), בסופה יבוא "ולעניין הורה עצמאי – סכום הניכוי להורה עצמאי";     

עדה מימון: סעיף 17 להצעת חוק ההתייעלות מבקש לתקן את החוק להגדלת שיעור ההשתתפות שזה מענק העבודה, ששם אני מזכירה, דיברנו על זה בדיון הקודם

עדה מימון:  במקביל לדיסריגרד שקבענו בחוק הבטחת הכנסה נערך קיזוז ממענק העבודה של אותם הורים עצמאיים שנהנו מההטבה הזו, וכרגע לפי מה שנאמר הוסכם שזה יורד ולכן את סעיף 17, אני רק שואלת פה את רשות המיסים או את ביטוח לאומי האם נצטרך למחוק את 6(ג) לחוק מענק עבודה או להשאיר אותו? הוא תחום בשנים?     

גליה ימין: גליה ימין, לשכה משפטית, אוצר

גליה ימין:  הסעיף בעצם בחוק הגדלת שיעור ההשתתפות בנוגע למענק עבודה הוא חל עד סוף 2022

עדה מימון: אבל אם מייעדים אותו הוא נשאר בחוק ואתם רוצים להשאיר את זה ככה

גליה ימין: אפשר להשאיר את זה ככה כמו שעד היום בעצם לא מחקו אותו, אבל את סעיף 17 פה אנחנו בעצם נוריד

עדה מימון: כן, אז בעצם סעיף 17 לחוק ההתייעלות יורד כי אנחנו לא מתקנים את חוק להגדלת שיעור ההשתתפות בכוח העבודה ולצמצום פערים חברתיים, כלומר אנחנו לא מאריכים שם את הוראת הקיזוז

עדה מימון:       אני אקרא את הוראות התחילה והתחולה הרלוונטיות שזה בסעיף 20 לחוק ההתייעלות

עדה מימון:       				20(ד) תחילתם של סעיפים 12, 12א ו-12ב לחוק הבטחת הכנסה, 					כנוסחם בפרק זה, ביום כ"ה בשבט התשפ"ג (16 בפברואר 2023) 					והם יחולו על גמלאות המשתלמות לפי חוק הבטחת הכנסה או 					לפי חוק המזונות (הבטחת תשלום), התשל"ב-1972, מיום זה 					ואילך

עדה מימון:       סעיף קטן (ה) כבר לא רלוונטי בגלל שאנחנו לא מתקנים את חוק להגדלת שיעור ההשתתפות

עדה מימון:  אני רק אומר שיהיה ברור, היה לנו הוראת שעה שפקעה בפברואר

עדה מימון:  אנחנו כרגע קובעים שההטבה הזאת תחול רטרואקטיבית מפברואר ותהיה כרגע הוראת קבע שלא תחומה בזמן

ישראל אייכלר: טוב, אז אנחנו נבקש מהאוצר להסביר לנו

ישראל אייכלר:  נועה שוקרון, תסבירי לנו איך אתם יוצרים מצב שגם ההורים העצמאיים וגם הזוגות, מה זכאותם

נועה שוקרון: בעצם יש שני מהלכים במסגרת התקציב הקרוב שמגדילים את מענק העבודה

נועה שוקרון:  המהלך הראשון שכבר אושר בוועדת הכספים הוא בעצם השוואת המענק שזכאים לו גברים לגובה המענק של נשים

נועה שוקרון:  מדובר בעצם בגידול של 50% בגובה המענק, שגברים שעובדים בשכר נמוך זכאים לו, ותוספת של כ-3,000 שקלים למענק

נועה שוקרון:  מדובר על כ-100,000 גברים שיקבלו את זה ועוד הגדלה של כ-10,000 גברים נוספים שבעקבות הגידול יהיו זכאים

נועה שוקרון:       צעד נוסף שטרם הגיע לשולחן הכנסת אבל ראש הממשלה הצהיר עליו, זה המהלך של חינוך בגילאי אפס עד שלוש ובעצם הקלה משמעותית ביוקר המחיה להורים עובדים לילדים בגילאים האלה

נועה שוקרון:  במסגרת המהלך הזה יהיו גם צעדים במערכת המס, ועל מנת לאזן או ליישר את הקו לכלל העובדים, בעצם גם אנשים שזכאים לשכר נמוך יוכלו לקבל את אותו שווי הטבה במסגרת מענק עבודה

נועה שוקרון:  המשמעות היא תוספת של 470 שקלים בחודש לכל איש שעובד וזכאי למענק עבודה ויש לו ילדים בגילאים האלה, אפס עד שלוש, ומדובר בעצם בהטבה שבכללותה מדברת על 940 שקלים למשק בית לחודש

ישראל אייכלר: אני רוצה לקבל התייחסות של חברי הכנסת

אפרת רייטן: במקרה שלנו אנחנו גם לא נוותר על ההסתייגויות

אפרת רייטן:  אני חושבת שלהעביר דברים כאלה חשובים זה באמת מצווה, וזה שהצלחתם לקבוע את זה כהוראת קבע, תבורך אדוני היו"ר

אפרת רייטן:  אני מקווה שיהיו לנו עוד כאלה הישגים בוועדה

אפרת רייטן:  בעצם זה הוראת שעה מהכנסת הקודמת

אפרת רייטן:  אנחנו כמובן תמכנו בה ואנחנו גם עכשיו נתמוך מטעם העבודה

ישראל אייכלר: תודה רבה

עדה מימון: אז אתם מסירים את ההסתייגויות שלכם

עדה מימון:  יש עתיד משאירים את ההסתייגויות לסעיף הזה?     

מאיר כהן: לא

עדה מימון: מסירים גם?     

מאיר כהן: אנחנו תומכים בסעיף הזה בגדול

עדה מימון: חד"ש-תע"ל, אתם גם מסירים הסתייגויות?     

ישראל אייכלר: הכול זה הטבות

עאידה תומא סלימאן: טוב, מסירים אבל משאירים זכות דיבור

עדה מימון: אני אכתוב לכם הסתייגויות לדיבור

אפרת רייטן: כן, בדיוק

אפרת רייטן:  לא ויתרנו על זכות הדיבור

עדה מימון: אנחנו נצטרך להצביע על כמה הסתייגויות

אפרת רייטן: למה?     

עדה מימון: על מספר ההסתייגויות כדי שיהיה לכם זכות דיבור

עדה מימון:  בקשת רשות דיבור אני לא יכולה לרשום עליהן

מאיר כהן: אני מבקש שתצביע על כל ההסתייגויות

עדה מימון: תשע הסתייגויות ביש עתיד

עאידה תומא סלימאן: את יודעת מה, בואו נצביע על ההסתייגויות

רן מלמד: בדיון בתחילת השבוע, אדוני, ביקשת לבדוק את האפשרות להוריד את הקיזוז בכלל ל-11,000 אימהות שנמצאות במסלול מזונות

רן מלמד:  אתה ביקשת מהביטוח הלאומי לבוא ולהגיד לך כמה כסף עולה רק הקיזוז של האימהות שנמצאות במסלול מזונות, 11,000 אימהות שאפשר לחסוך להן את הקיזוז הזה לגמרי במסגרת של החוק הזה

ישראל אייכלר: זה לא במסגרת של החוק הזה

רן מלמד: זה בדיוק במסגרת של החוק הזה, אדוני

ישראל אייכלר: אדוני היועץ המשפטי של הביטוח הלאומי, זה במסגרת החוק הזה או במסגרת חוק אחר?     

שרית דמרי: עו"ד שרית דמרי מהלשכה המשפטית בביטוח לאומי

שרית דמרי:  כפי שציינו, הנושא של קיזוז במזונות הוא נושא נפרד

שרית דמרי:  הוא מורכב

שרית דמרי:  אנחנו כאן הצענו שלאחר אישור חוק זה נבוא בפניכם ונדון באופן רחב על הנושא של מזונות

ישראל אייכלר: של מזונות, על זה דיברנו, נכון

ישראל אייכלר:  חשבתי שאני כבר לא זוכר טוב

ישראל אייכלר:  נעשה דיון על העניין הזה

רן מלמד: בלי קשר לדיון שתעשה בנושא הזה, אדוני, הנושא של המזונות נמצא בתוך הדיון היום

רן מלמד:  הוא מופיע בהגדרת החוק

ישראל אייכלר: זה לא שייך

רן מלמד: הנושא של מזונות להורה עצמאי נמצא בהגדרת החוק שאתה דן בו היום, אדוני, ובא הביטוח הלאומי ביום שני ואמר שיש בסך הכול 11,000 אימהות שהולכים לקזז להן 25% מקצבת מזונות שזה מימון ביניים

רן מלמד:  אנשי משרד האוצר הודו שמדובר במימון ביניים

רן מלמד:  ביקשת לדעת כמה הסכום שווה ל-11,000 נשים

רן מלמד:  הסכום לדעתי, מהבדיקה שאני עשיתי ושלחתי לך לבקשתך מסמך בנושא הזה, לא עולה על 10 מיליון שקלים לשנה

רן מלמד:  אפשר לחסוך את הכסף הזה

רן מלמד:  אפשר לא לקזז את מימון הביניים של הילדים, אדוני

רן מלמד:       אתה ביקשת עוד נתון אחד

רן מלמד:  אתה ביקשת לדעת גם למה לא נותנים מזונות לשלושה ילדים ומעלה

רן מלמד:  אני מנסה פשוט להזכיר לך איך הלך הדיון

ישראל אייכלר: על כל הדברים האלה אנחנו נדון

ישראל אייכלר:  אתה חושב שוועדת העבודה והרווחה נסגרת בשבוע הבא?     

רן מלמד: לא

רן מלמד:  מי שקורא את הנושא של הדיון היום, נושא המזונות נמצא בדיון היום, אדוני

רן מלמד:  אתה יכול לקרוא את החוק

אפרת רייטן: אתה יכול רגע להסביר איפה זה מתייחס למזונות?     

רן מלמד: כן

ישראל אייכלר: אני מסתפק בתשובת היועצת המשפטית של הביטוח הלאומי שאמרה שזה לא שייך

אפרת רייטן: זה לא שייך לעניין?     

רן מלמד: אדוני, כתוב "סכום שאינו מובא בחשבון להכנסת הבטחת הכנסה ותשלום מזונות עבור הורה עצמאי"

רן מלמד:  מה זה תשלום מזונות עבור הורה עצמאי אם לא זה? זה בדיוק הדבר הזה, אדוני

שרית פרסי: מה שמציע רן מלמד זה שינוי מהותי בקצבת המזונות

שרית פרסי:  לבטל את חישוב ההכנסה מזכאיות מזונות זה שינוי משמעותי בקצבה וזה משנה את התכליות שלה

שרית פרסי:  אני מבינה את הטענה

שרית פרסי:  יכול להיות שמדובר בסכומים לא גבוהים אבל כן זה שינוי מהותי ומשמעותי

רן מלמד: אבל את לא יכולה להגיד שזה לא קשור לחוק הזה

רן מלמד:  אמרת שזה לא קשור לחוק הזה

רן מלמד:  זה לא נכון

שרית פרסי: לא, זה לא קשור

ישראל אייכלר: מר מלמד, אני הבנתי בדיוק מה קורה

ישראל אייכלר:  אתה צודק ואנחנו בעזרת השם אחרי התקציב, אני כבר מודיע למנהלת, אני רוצה לכנס דיון בעניין של המזונות

ישראל אייכלר:  נעשה דיון על זה

ישראל אייכלר:  עכשיו אנחנו בהצבעה על חוק התקציב

אפרת רייטן: אני מבינה שהייתה כאן בקשה של היו"ר, ספציפית

ישראל אייכלר: כן, על הנתונים

רן מלמד: כן, לקבל נתונים

אפרת רייטן: אתם מכינים לו?     

ישראל אייכלר: כן

ישראל אייכלר:  לקראת הדיון אני מבקש את כל הנתונים שרן אמר

ישראל אייכלר:  זה מופיע בפרוטוקול

אפרת רייטן: שאתה ביקשת

ישראל אייכלר: אני ביקשתי

ישראל אייכלר:  בטח שביקשתי

אלעד זכות: דיברנו עם הוועדה

אלעד זכות:  עקב הלחץ של הנתונים לחוק ההסדרים אנחנו לקראת הדיון הבא נכין את הנתונים כמו שצריך, אבל מדובר על חוק המזונות, לא על החוק שכרגע דנים, הבטחת הכנסה

ישראל אייכלר: כן, בסדר, זה מה שדיברנו

ישראל אייכלר:  עכשיו אני רוצה לגשת להצבעה על ההסתייגויות

עדה מימון: אני מעירה, ההסתייגויות נמצאות בטאבלטים

עדה מימון:  אני לא אקריא כי אני יודעת שהן בפניכם

ישראל אייכלר: אבל הם אמרו שהם מסירים

עדה מימון: לא, הם לא מסירים כי הם רוצים שנצביע

אפרת רייטן: אנחנו צריכים - - -      

עדה מימון: להעלות למליאה

ישראל אייכלר: זכות דיבור

עדה מימון: יש לנו תשע הסתייגויות

עדה מימון:  אנחנו מצביעים על כל סריה של הסתייגויות ביחד, תשע הסתייגויות של יש עתיד

מאיר כהן: אני רוצה להוסיף משהו לדברים של רן

מאיר כהן:  אני מאוד מבקש למרות שזה אחרי התקציב, שתגיעו להסכמות

מאיר כהן:  אנחנו הצלחנו בתקנות של הוראות שעה לשפר את מצבם ולא לקזז, כי זה אחד הדברים הכי כואבים

מאיר כהן:  אם לא נצליח, אני מציע שהוועדה תביא הצעת חוק

ישראל אייכלר: אנחנו נדבר על זה

מאיר כהן: הוא צודק

מאיר כהן:  זה אולי 12 מיליון שקלים וזה משנה את חייהן של הרבה מאוד

ישראל אייכלר: כן, אז אנחנו בעזרת השם נקיים את הדיון

ישראל אייכלר:  המנהלת תקבע תאריך ונקיים את הדיון

ישראל אייכלר:       על מה אנחנו מצביעים עכשיו?     

עדה מימון: יש לנו תשע הסתייגויות של סיעת יש עתיד לסעיף 16 ולסעיף 20 שהקראתי לפסקאות

ישראל אייכלר: מי בעד ההסתייגויות של יש עתיד? 3

ישראל אייכלר:  מי נגד? 5

ישראל אייכלר: לא אושר     ההסתייגויות הוסרו והן יעלו למליאה

עדה מימון: נכון

עדה מימון:  סיעת העבודה הגישה לסעיפים 16 גם חמש הסתייגויות

עדה מימון:  הם רוצים להעלות את השיעורים עד גובה השכר הממוצע שם

ישראל אייכלר: מי בעד ההסתייגויות של העבודה? 3

ישראל אייכלר:  מי נגד? 5

ישראל אייכלר: לא אושר     ההסתייגויות הוסרו

עדה מימון: גם הו יעלו למליאה

ישראל אייכלר: גם הו יעלו למליאה

עדה מימון: ההסתייגויות של חד"ש-תע"ל, גם יש להם חמש הסתייגויות

ישראל אייכלר: מי בעד ההסתייגויות של חד"ש-תע"ל? 3

ישראל אייכלר:  מי נגד? 5

ישראל אייכלר: לא אושר     ההסתייגויות הוסרו ויעלו למליאה

עדה מימון: נכון

עדה מימון:  זהו, אין יותר הסתייגויות לסעיפים שהקראתי

ישראל אייכלר: עכשיו אנחנו ניגשים להצבעה לעצם הצעת החוק כפי שהקריאה היועצת המשפטית לוועדת העבודה והרווחה

ישראל אייכלר:  מי בעד?      

ישראל אייכלר: אושר     פה אחד אושרה הצעת החוק

ישראל אייכלר:       תודה רבה לכל החברים בקואליציה ובאופוזיציה שביחד הביאו את ההטבה הזאת לנזקקים